Source: http://fin.afterdawn.com/uutiset/artikkeli.cfm/2008/08/15/ps3_n_playtv-tallennukset_drm-suojataan
Timestamp: 2017-07-22 14:50:39+00:00

Document:
PS3:n PlayTV-tallennukset DRM-suojataan - AfterDawn
PS3:n PlayTV-tallennukset DRM-suojataan
Kirjoittaja Kaarlo Räihä @ 15.8.2008 19:16 Kommentteja (9)
Sonyn PlayStation 3 -pelikonsolille ensi kuussa julkaistavaa PlayTV-nimellä kulkevaa digiviritintä on monissa kotitalouksissa odotettu innolla, mutta nyt PlayTV:n julkaisu on saanut ylleen hieman sadepilviä, sillä Sony on kertonut Eurogamer-sivustolle, että PlayTV-tallennukset suojataan DRM-suojauksilla, jonka takia tallennuksia ei voi siirtää esim. tietokoneelle katselua varten.
Näillä näkymin PSP säilyttää PlayTV-yhteensopivuutensa, mutta tallennettuja ohjelmia voi katsella ainoastaan PSP:n langattoman verkkoyhteyden avulla, eikä tallennuksia voi täten ottaa mukaan Memory Stick -muistikorteille.
Sony ei ole paljastanut syytä DRM-suojauksien käyttämiselle. Alkuperäisen suunnitelman mukaan tallennuksien siirtäminen esim. tietokoneelle tai PSP:lle piti onnistua ilman ylimääräistä vaivaa, mutta todennäköisesti tekijänoikeusjärjestöt ja TV-toimijat ovat saaneet muutettua laitteen toiminnallisuutta huonompaan suuntaan omalla painostuksellaan.
Sony kertoi myös toisesta PlayTV-takaiskusta, jonka myötä teräväpiirtokanavien nauhoittaminen ei onnistu vielä julkaisun yhteydessä tulevalla ohjelmistoversiolla, vaan Sony julkaisee tämän ominaisuuden myöhemmin ohjelmistopäivityksenä.
<Töllö näkyviin kerrostalossa langattomasti
>Paramount hyvittää 10 dollaria DVD-Blu-ray-siirtymästä
9 kommenttia 115.8.2008 22:43
No... ei maailma vielä tähän kaadu. PlayTV on joka tapauksessa odotettu uutuus. Tosin DRM vapaana kaikki toimisi paremmin ja nyt osalle kuluttajista asiat hieman hankaloituvat.
Uskon kuitenkin, että kun odotellaan alkulanseeraus ja sen jälkeiset hetket niin jossain vaiheessa PlayTV:lle tallentaminen on DRM vapaata.
Viestiä on muokattu sen lähettämisen jälkeen. Viestiä on muokattu viimeksi 15.8.2008 @ 22:45
215.8.2008 22:47
..goodbye...and then there was none..
316.8.2008 12:21
sonofLähetä yksityisviesti
416.8.2008 17:52
Eikö PS3 ollutkaan pelikonsoli?
516.8.2008 18:03
TontodzLähetä yksityisviesti
Toki... Ja paljon muuta. :-)
617.8.2008 13:44
No olikos tuo nyt odottamatonta. Sony on myös melkoinen mediajätti. Painostusta DRM:n käytölle on varmasti tullut tarpeeksi ihan oman talon sisältä.
Tuntuu tuo PlayTV muutenkin olevan melkoisen turha värkki. 90 euroa siitä että saat 40 gigaisella levyllä varustetusta PS3:sta tallentavan digiboksin? Varmasti pötkitään todella pitkälle tuolla 40 gigalla.
Ylihintaisen virittimen tilannetta ei helpota yhtään se, ettei sitä saa edes oikein piiloon. Tulee kuitenkin kiinni PS3:n etupaneeliin.
717.8.2008 16:25
Lainaus, alkuperäisen viestin kirjoitti Jep_: No olikos tuo nyt odottamatonta. Sony on myös melkoinen mediajätti. Painostusta DRM:n käytölle on varmasti tullut tarpeeksi ihan oman talon sisältä.
Ylihintaisen virittimen tilannetta ei helpota yhtään se, ettei sitä saa edes oikein piiloon. Tulee kuitenkin kiinni PS3:n etupaneeliin.Ei oo paha hinta HD digiboksille.. Täydellisen tallentavan HD digiboksin saa ostamalla PS3:n vielä 250 kovon, jonka hinta ei sekään päätä huimaa.
817.8.2008 21:31
Ei oo paha hinta HD digiboksille.. Täydellisen tallentavan HD digiboksin saa ostamalla PS3:n vielä 250 kovon, jonka hinta ei sekään päätä huimaa.Entäpäs jos haet verkkokaupasta noin 19e:llä sen hd "digiboxin" ? Reippaasti ylihintainen tuo playtv on...
917.8.2008 22:13
kortonkiLähetä yksityisviesti
Lainaus, alkuperäisen viestin kirjoitti mijuve: Ei oo paha hinta HD digiboksille.. Täydellisen tallentavan HD digiboksin saa ostamalla PS3:n vielä 250 kovon, jonka hinta ei sekään päätä huimaa.Niin, tuo tukee dvb-t:tä jolle standardille on hd-lähetystä tällä hetkellä suomessa tarjolla tasan pekingin olympialaisia koelähetyksenä.
Kaikki muu katsomisenarvoinen HD tulee olemaan maksukortilla joten playtv:stä ei sen elinkaaren aikana tule olemaan kellekään mitään hyötyä kun kerran nauhoitukset sonyn tuntien hyvinkin ennalta arvattavasti sotketaan drm:llä.
Viestiä on muokattu sen lähettämisen jälkeen. Viestiä on muokattu viimeksi 17.8.2008 @ 22:15

References: HD 
 HD 
 HD 
 HD 
 hd 
 HD 
 HD 
 HD